    Ó yà mi lẹ́nu púpọ̀ pé ogunlọ́gọ̀ lóde ayé koi tii mọ̀ nípa pé kí a máa bu apa fún ni kí Ifẹ̀ẹ́gbóná má ba ṣe ni, ni àwọn Èdìdàarẹ́ ti mọ̀. Bí ìtàn náà tì lọ nì yí. Ní ayé àtijọ́, ọkan nínú àwọn ìráńṣẹ́ Olódùmarè a máa yí ayé po lọ́dọ́dún, orúkọ rẹ̀ a máa jẹ́ Ìmọ́lẹ̀. A maa yí ayé po láti wá wò bí àwọn aráyé bá tì ń ṣe. Ìgbà tí ó ba ń lọ a máa yí ara padà sí bí ó bá ti fẹ́ ni, ìgbà mìíràn a wá bí ọmọ kékeré ìgbà mìíràn a wá bí àgbàlagbà. Ní ọdún kan, nígbà tí ó wa, o sọ ara rẹ̀ di arúgbó kù jù ọ̀, ó sì gbé erù lórí, ó dúró sí ẹ̀bá ìlú àwọn Èdídàrẹ́, nígbà tí ọmọ ọba ń lọ sí oko tí ó rí i, wọ́n kí ara wọn, arúgbó yìí sì wí fún un kí ó bá òun gbe ẹrù òun díẹ̀. Ọmọ ọba yìí kò jà á ní iyàn rárá ó bá a gbé e-wọ́n  jọ ń lọ. Nígbà tí o ṣe, wọ́n dé ibi odò kíkùn kan, ọmọ ọba gbé ẹrù kọjá sí òdì kejì, àfi bí ọmọ ọba náà bá tún gbé òun, ọmọ ọba ṣe bẹ́ẹ̀. Ìgbà tí wọ́n wá dé òdì kejì náà wàyí ò, ni ìráńṣẹ́ Olódùmarè yí ara padà tí ó funfun báláú tí ó ga fíofío, ó dáhùn osì wí pé, ‘Nítorí ìwọ ṣe mi lóore yìí, láti òní lọ n o máa ránṣẹ́ wa láti òde ọ̀run ní ọdọọdún kí kí àwọn ìrańṣẹ́ mi máa sín yín ni gbẹ́rẹ́, kí kí Ilẹ̀ẹ́gbóná ma ba à bá yín jà mọ́, yóò sì ṣe, ẹni tí ó bá fi ara rẹ̀ sílẹ̀ fún gbẹ́rẹ́ sín sín yìí, kì yóò rí ìjà ṣọ̀pọ̀nnà bí gbogbo ènìyàn tilẹ̀ ń kú bẹẹrẹ.
    O ya mi lenu pupo pe ogunlogo lode aye koi tii mo nipa pe ki a maa bu apa fun ni ki Ifeegbona ma ba se ni, ni awon Edidaare ti mo. Bi itan naa ti lo ni yi. Ni aye atijo, okan ninu awon iranse Olodumare a maa yi aye po lododun, oruko re a maa je Imole. A maa yi aye po lati wa wo bi awon araye ba ti n se. Igba ti o ba n lo a maa yi ara pada si bi o ba ti fe ni, igba miiran a wa bi omo kekere igba miiran a wa bi agbalagba. Ni odun kan, nigba ti o wa, o so ara re di arugbo ku ju o, o si gbe eru lori, o duro si eba ilu awon Edidare, nigba ti omo oba n lo si oko ti o ri i, won ki ara won, arugbo yii si wi fun un ki o ba oun gbe eru oun die. Omo oba yii ko ja a ni iyan rara o ba a gbe e-won  jo n lo. Nigba ti o se, won de ibi odo kikun kan, omo oba gbe eru koja si odi keji, afi bi omo oba naa ba tun gbe oun, omo oba se bee. Igba ti won wa de odi keji naa wayi o, ni iranse Olodumare yi ara pada ti o funfun balau ti o ga fiofio, o dahun osi wi pe, ‘Nitori iwo se mi loore yii, lati oni lo n o maa ranse wa lati ode orun ni odoodun ki ki awon iranse mi maa sin yin ni gbere, ki ki Ileegbona ma ba a ba yin ja mo, yoo si se, eni ti o ba fi ara re sile fun gbere sin sin yii, ki yoo ri ija soponna bi gbogbo eniyan tile n ku beere.